ЧАСТИЧНА ПРЕДВАРИТЕЛНА ОЦЕНКА НА ВЪЗДЕЙСТВИЕТО

на

**НАРЕДБА ЗА ИЗМЕНЕНИЕ И ДОПЪЛНЕНИЕ**

**НА**

**НАРЕДБАТА ЗА УСЛОВИЯТА И РЕДА ЗА ОТДАВАНЕ ПОД НАЕМ ИЛИ АРЕНДА НА ЗЕМЕДЕЛСКИ ЗЕМИ ОТ ОБЩИНСКИ ПОЗЕМЛЕН ФОНД**

Институция: ОБЩИНА КРУМОВГРАД

Правно основание: чл.24а, ал.5 от ЗСПЗЗ във вр. с чл.79 АПК и чл.26, ал.3 от ЗНА

**Лице за въпроси: Валерия Пехливанова – директор на дирекция „Нормативна и обществени поръчки”**

**Телефон: 0884066011**

1. **НЕОБХОДИМОСТ ОТ ПРИЕМАНЕ НА НАРЕДБАТА**

В действащата редакция на Наредбата за условията и реда за отдаване под наем или аренда на земеделски земи от общински поземлен фонд (НУРОПНАЗЗОПФ) има текстове, които не съответстват на действащата нормативна база в тази област.

Една част от предложените за изменение и допълнение текстове са констатирани като незаконосъобразни в доклад на Сметна палата за извършен одит за съответствие при управлението и разпореждането с имоти – общинска собственост в Община Крумовград за периода от 01.01.2018 г. до 31.12.2019 г.

Първия текст, който подлежи на изменение е разпоредбата на чл. 12, ал. 3, т. 1, според която към заявлението за ползване на земя следва да се приложи копие на лична карта. Посочената разпоредба от наредбата е в противоречие с чл. 25г от Закона за защита на личните данни (ЗЗЛД), тъй като цитираният член изрично посочва, че администратор или обработващ лични данни може да копира документ за самоличност, свидетелство за управление на моторно превозно средство или документ за пребиваване само ако това е предвидено със закон, а в Закона за собствеността и ползването на земеделските земи (ЗСПЗЗ) не е регламентирано такова изискване. Посоченото изискване в чл. 12, ал. 3, т. 1 на наредбата е в несъответствие и с чл. 3, ал. 3, във връзка с чл. 1, ал. 2 от Закон за ограничаване на административното регулиране и административния контрол върху стопанската дейност, тъй като се явява необосновано изискване за представяне на документ и представлява тежест на заинтересованите лица.

В действащата редакция на наредбата има текстове, които указват, че съобщаването на индивидуалните административни актове в процедурите по отдаване под наем и аренда на земеделски земи се извършва по реда на ГПК, което е в несъответствие с разпоредбата на чл. 61, ал. 1 от АПК. С настоящата наредба за изменение и допълнение е предвидено изменение на чл. 37, ал. 2, чл. 43, ал. 2 и чл. 50, ал. 2, предл. трето, като редактираните текстове предвиждат съобщаването да се извършва по реда на АПК.

Част от предложените промени са свързани с практическото прилагане на наредбата във връзка с предоставянето на земеделски земи от ОПФ и проблемите, които възникват при изпълнение на договорите за наем и аренда.

Съгласно действащите правила в актуалната наредба, при предоставянето под наем на земеделски земи без търг или конкурс, уредено с Глава трета, се предвижда максимален размер на земя по чл. 2, ал. 2 и чл. 3, ал. 3, който не може да надвишава 30 дка за домакинство или юридическо лице, и 50 дка за домакинства, включващи двама и повече регистрирани земеделски стопани. Съгласно § 2 от Допълнителните разпоредби на наредбата домакинство са съпрузите, лицата, живеещи във фактическо съпружеско съжителство, техните деца и роднини, ако живеят заедно с тях. Целта на поставените ограничения е да се допусне справедливо разпределение на земята между повече ползватели. На практика обаче това ограничение се обезмисля, тъй като високият осигурителен праг от 2022 година утежни земеделския стопанин (производител) финансово, което от своя страна доведе до сериозен отлив от развиване на земеделска дейност респ. наемане на земя. С предложеното изменение се предлага да отпадне понятието домакинство и предвидените за него ограничения, като остане ограничението от 30 дка за всяко физическо или юридическо лице, желаещо да наеме земя по този ред.

Друг проблем при провежданите досега конкурси за отдаване под аренда е предсрочното прекратяване на договорите, поради неизпълнение на заложените в договора и конкурсните условия, задължения за създаване на овощни насаждения в рамките на гратисния период. От сключените договори за аренда, чиито гратисен период изтече, при извършена проверка на място се установи, че поетия ангажимент за създаване на трайни насаждения по клаузите на договорите не е изпълнен. Предвидената в чл. 51, ал. 1, т. 2 гаранция за изпълнение на задълженията по договора, се задържа при неизпълнение на това изискване на арендодателя. С цел да се защити интереса на Общината като арендодател и да се накарат арендаторите да изпълняват задълженията си по сключените договори, е предложено увеличение на размера на гаранцията.

Предложени са и някои редакционни корекции в отделни разпоредби, с цел прецизност при посочване на изисквани документи, като например заявление/молба, оферта/предложение, както и при прецизиране на текстове при разпоредбите за конкурс.

През 2020 година настъпи промяна в структурата на Общинска администрация Крумовград, която също следва да бъде отразена в съответните текстове на наредбата.

Наред с горното, кметът на Община Крумовград възложи на директора на дирекция „Нормативна и обществени поръчки“ извършването на частична предварителна оценка на въздействието, съгласно изискването на чл. 20, ал. 2 от Закона за нормативните актове.

Резултатите от частичната предварителна оценка на въздействието на Наредбата за условията и реда за отдаване под наем или аренда на земеделски земи от общински поземлен фонд сочат, че не се очакват значителни последици от прилагането на наредбата. Предвид което, не е необходимо извършването на цялостна предварителна оценка на въздействието.

**II. ЦЕЛИ**

Целта на настоящото изменение и допълнение е привеждането на Наредбата за условията и реда за отдаване под наем или аренда на земеделски земи от общински поземлен фонд в съответствие с актуалната нормативна база.

1. **ЗАИНТЕРЕСОВАНИ СТРАНИ**

1. Администрацията на Община Крумовград, кметовете на кметства и кметските наместници.

2. Жителите на Община Крумовград.

1. **ВАРИАНТИ НА ДЕЙСТВИЕ ОТНОСНО** **ПРЕДЛОЖЕНАТА НАРЕДБА**

Предложеният проект на Наредба за изменение и допълнение на Наредбата за условията и реда за отдаване под наем или аренда на земеделски земи от общински поземлен фонд следва да се разглежда в два възможни варианта - „Без намеса”, при който наредбата не се приема, и втори вариант - приемане на наредбата.

Приемането Наредба за изменение и допълнение на Наредбата за условията и реда за отдаване под наем или аренда на земеделски земи от общински поземлен фонд изпълнява законово изискване за съществуването на тази наредба, в съответствие с нормативните актове от по-висока степен, поради което алтернативен вариант не е възможен.

1. **РАЗХОДИ**

Не са необходими допълнителни финансови или други средства, както и ангажиране на допълнителен човешки ресурс за прилагането на Наредба за изменение и допълнение на Наредбата за условията и реда за отдаване под наем или аренда на земеделски земи от общински поземлен фонд.

1. **НЕГАТИВНИ ВЪЗДЕЙСТВИЯ ОТ ПРИЕМАНЕ НА НАРЕДБАТА**

Приемането на Наредба за изменение и допълнение на Наредбата за условията и реда за отдаване под наем или аренда на земеделски земи от общински поземлен фонд не предвижда негативни икономически, социални и екологични въздействия за заинтересованите страни.

Не се предвиждат рискове от приемането на Наредба за изменение и допълнение на Наредбата за условията и реда за отдаване под наем или аренда на земеделски земи от общински поземлен фонд.

1. **ПОЛЗИ ОТ ПРИЕМАНЕ НА НАРЕДБАТА**

Приемането на Наредба за изменение и допълнение на Наредбата за условията и реда за отдаване под наем или аренда на земеделски земи от общински поземлен фонд ще окаже благоприятно финансово отражение върху бюджета на Община Крумовград, тъй като ще позволи на общината да реализира законосъобразни приходи от управлението и разпореждането с общинската собственост.

**VIII. АДМИНИСТРАТИВНА ТЕЖЕСТ, СТРУКТУРНИ ПРОМЕНИ, РЕГИСТРИ**

С предложената Наредба за изменение и допълнение на Наредбата за условията и реда за отдаване под наем или аренда на земеделски земи от общински поземлен фонд не се променя административната тежест за Община Крумовград и не се налага преструктуриране на общинската администрация.

Не се предвижда въвеждане на нови регулаторни и/или разрешителни режими за жителите на община Крумовград и заинтересованите от наредбата лица.

**IX. ВЪЗДЕЙСТВИЕ ВЪРХУ МИКРО-, МАЛКИ И СРЕДНИ ПРЕДПРИЯТИЯ**

Предложената Наредба за изменение и допълнение на Наредбата за условията и реда за отдаване под наем или аренда на земеделски земи от общински поземлен фонд не засяга микро-, малки и средни предприятия, тъй като не променя съществуващия режим на регулация спрямо тях, не въвежда нови разрешителни процедури, не ограничава търговската и стопанската дейност на тези предприятия.

**X. НЕОБХОДИМОСТ** ОТ **ЦЯЛОСТНА ОЦЕНКА НА ВЪЗДЕЙСТВИЕТО НА НАРЕДБАТА**

Предложената Наредба за изменение и допълнение на Наредбата за условията и реда за отдаване под наем или аренда на земеделски земи от общински поземлен фонд не попада в хипотезите на чл. 20, ал. З от Закона за нормативните актове, нито естеството й изисква прилагането на чл.20, ал.4 от Закона за нормативните актове, поради което не е необходимо изготвянето на цялостна оценка на въздействието на Наредба за изменение и допълнение на Наредбата за условията и реда за отдаване под наем или аренда на земеделски земи от общински поземлен фонд.

**XI. ВЪЗДЕЙСТВИЕ ВЪРХУ НОРМАТИВНАТА УРЕДБА. СЪОТВЕТСТВИЕ С БЪЛГАРСКОТО ЗАКОНОДАТЕЛСТВО И ПРАВОТО НА ЕВРОПЕЙСКИЯ СЪЮЗ**

Предложената Наредба за изменение и допълнение на Наредбата за условията и реда за отдаване под наем или аренда на земеделски земи от общински поземлен фонд е синхронизирана с действащата редакция на Закона за общинската собственост, Закона за собствеността и ползването на земеделските земи, Европейската харта за местно самоуправление, Европейска харта за регионално развитие и с приложимото европейско законодателство.

**XII. ОБЩЕСТВЕНИ КОНСУЛТАЦИИ**

На основание чл.26, ал.3 от Закона за нормативните актове проектът на Наредба за изменение и допълнение на Наредбата за условията и реда за отдаване под наем или аренда на земеделски земи от общински поземлен фонд следва да бъде публикуван за обществени консултации за срок от 30 дни на официалната интернет страница на община Крумовград.

В посочения срок всички заинтересовани лица могат да правят писмени предложения по проекта и да изложат своите писмени становища и коментари на електронен адрес на Община Крумовград [minkrum@krumovgrad.bg](mailto:minkrum@krumovgrad.bg) или в деловодството на Община Крумовград на адрес пл. България № 16.

При обществените консултации следва да намерят отговор следните въпроси:

1. Ясни ли са предложените разпоредби?
2. Подходящо ли е нивото на детайлизация за нормативен акт?
3. Други предложения и коментари извън зададените в документа теми?

Справката за отразените становища, предложения и коментари, получени в резултат на проведените обществени консултации, следва да бъде публикувана на интернет страница на община Крумовград.

Тази оценка на въздействието аргументирано представя вероятните ефекти от предложената Наредба за изменение и допълнение на Наредбата за условията и реда за отдаване под наем или аренда на земеделски земи от общински поземлен фонд.

Изготвил: ……………………………….………

/ Валерия Пехливанова - директор

дирекция „Нормативна и обществени поръчки“ /